Нор (імя)

**Нор** (*Нора*), **Нар** (*Нер*) — мужчынскае імя і вытворнае ад яго прозьвішча.

## Паходжаньне

Нора або Нера, пазьней Нара (Noro, Nero, *Naro) — імя германскага паходжаньня. Іменная аснова -нар- (-нор-) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне'. Сярод ліцьвінаў бытавалі імёны Нарэйка (Нарыка, Норка), Нарэла (Нарэль), Нерын, Нарбар, Нарборт (Норбэрт), Нарбут (Нарбуд, Нарбот, Нарыбут), Нарвід, Нарман, Нарымонт (Нарымунт, Нармунт), Ашнар, Віснар, Эйнар (Айнар). Адзначаліся германскія імёны Noriko (Norke), Narelo, Nerin (Norin), Norber, Norbert (Nerbertus), Narbot (Norpoth), Norvid, Norman (Neriman), Normunt, Asinar, Visnar, Einar (Ainar). Ад імя Нор, магчыма, утварылася назва места Нюрнбэргу (Норынбэрку).

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Norbert.

У Прусіі бытавалі імёны: *[[Тэўдырых|Ditterich]] Nore* (1367 і 1378 гады), *Naryko / Norke / Noriko / Noreke / Norko* (1382 і 1387 гады), *Noryn*, *Norune / Narune / Noron* (1344 і 1348 гады), *Nergaut*, *Nargot* (1281 год), *Nirgunde / Nergune / Nergunde / Nyrgundt* (1339, 1361, 1381, 1384, 1407 і 1448 гады), *Normans / Nermann* (1342 і 1384 гады), *Noremunt*, *Norim* (1345 год), *Nerwyde* (1370 год), *Nerwyk / Nerwike / Nerwicke / Nerweke / Nerewig / Norwig* (1330, 1359, 1374, 1376, 1389, 1396, 1406 гады), *Nerwille* (1419 год).

У Ноўгарадзе ўпамінаўся баярын Неравін (*Неревин*).

У Польшчы адзначаецца прозьвішча Норат (Norat).

Варыянты імя ў гістарычных крыніцах: *нашы [[Пералом|Переломчане]] на имя Мартинъ з братьею своею Наровичы* (7 ліпеня 1494 году); *ludmi… Ławruka Nara* (1514 год, 1782—1783 гады); *людеи наших [[Стаклішкі|Стоклишского]] повета… конюхов… а Наровичи* (19 студзеня 1515 году); *при намеснику Норе… намесник князя Юрьев Нор* (15 сакавіка 1518 году); *Петрикъ Наровичъ* (1528 год); *люди нашы у повете [[Трокі|Троцкомъ]]… Нера Остейковича* (сьнежань 1534 году); *на подданыхъ господарьскихъ [[Адэльск|Одельскихъ]] Романа Норавичъ* (14 кастрычніка 1539 году); *Нар Ракович* (1 ліпеня 1542 году); *Olyesko Narowycz* (1552—1555 гады); *стрелцы двора Молавицкого… Нору Павловичу* (1557—1558 гады); *Stasz Narowicz… Judko Narowicz* (1558 год); *бояре повету Троцъкого Нар, Миколай и Ян Строчевичы* (14 кастрычніка 1559 году); *Pawel, Jan, Macieyko Narowiczy… Nar Buckowicz… Nar Janowicz* (1561 год); *Наръ Толчевичъ* (1565 год); *Петръ Наровичъ* (1567 год); *село Друсеиканы… [[Эрман]] Норевич* (3 сакавіка 1587 году); *dobra lenne wieczyste w [[Полацкае ваяводзтва|woj. połockim]], w trakcie [[Себеж|siebieskim]] leżące, nazwane Norów* (28 верасьня 1657 году і 22 ліпеня 1658 году); *Samuś Nor, syn Hryszko* (23 красавіка 1761 году); *frater [[Генрых|Henricus]] Narewicz* (13 сакавіка 1763 году); *Marianna Nora* (1798 год); *Franciszek Nor* (1799 год); *Aniela Nar* (1841 год).

## Носьбіты
* Нор — дзяржаўны дзяяч Вялікага Княства Літоўскага, намесьнік пінскі па 1447 годзе
* Нор Паўлавіч — літоўскі баярын, які ўпамінаецца ў 1557 або 1558 годзе
* Нар Страчэвіч — баярын Троцкага павету, які ўпамінаецца ў 1559 годзе
* Нар Таўчэвіч — гарадзенскі баярын, які ўпамінаецца ў попісе войска Вялікага Княства Літоўскага 1565 году
* Яська Нор — жыхар вёскі Вераскава (Наваградзкае ваяводзтва), які ўпамінаецца ў 1734 годзе
* Юзэф і Анастасія Наровічы (*Norowicz*) — уладальнікі гаспадаркі ў Ваўкалаце на 1931 год

Норы (Nor) — прыгонныя зь вёскі Жалезьнікаў (каля Кабыльніку), якія ўпамінаюцца ў XIX стагодзьдзі.

Нарэвічы (Narewicz) — літоўскі шляхецкі род з Троцкага павету.

У XVI ст. існаваў маёнтак Наравічы (*Наревичи*) у Жамойцкім старостве.

На 1901 год існавала сяло Норына ў Мглінскім павеце Чарнігаўскай губэрні.

На 1906 год існавала вёска Нарава (Нарова) у Невельскім павеце Віцебскай губэрні.

На 1909 год існавала ўрочышча Нары ў Слуцкім павеце Менскай губэрні.

На гістарычнай Берасьцейшчыне існуе вёска Нароўшчына.

## Заўвагі

## Крыніцы

Катэгорыя:Мужчынскія імёны